
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


9 Ιουλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2726 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Οργάνωση και λειτουργία τμημάτων «Μεταλυκει- 
ακού Έτους- Τάξης Μαθητείας» των αποφοίτων 
ΕΠΑ.Λ. 

2 Αναγνώριση ιδιωτικού φορέα παροχής υπηρεσιών 
επαγγελματικής εκπαίδευσης κρεοπωλών. 


ΑΠΟΦΑΣΕΙΣ 

Αριθμ. Φ9/111628/Δ4 (1) 

Οργάνωση και λειτουργία τμημάτων «Μεταλυ- 
κειακού Έτους- Τάξης Μαθητείας» των αποφοί¬ 
των ΕΠΑ.Λ. 

Ο ΥΦΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 7, 9,12, 14, 25,43 και 46 
του ν. 4186/2013 (ΑΊ93), όπως ισχύουν. 

2. Τις διατάξεις του άρθρου 8 του ν. 3699/08 (ΑΊ 99 Α) 
«Ειδική Αγωγή και Εκπαίδευση ατόμων με αναπηρία ή με 
ειδικές εκπαιδευτικές ανάγκες», όπως ισχύουν. 

3. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά όργανα, που 
κυρώθηκε με το άρθρο πρώτο του π.δ. 63/2005 (Α' 98). 

4. Τις διατάξεις του π.δ. 18/2018 (Α' 31) «Οργανισμός 
του Υπουργείου Παιδείας, Έρευνας και Θρησκευμάτων». 

5. Το π.δ. 70/2015 (Α' 114) «Ανασύσταση των Υπουργεί¬ 
ων Πολιτισμού και Αθλητισμού, Υποδομών, Μεταφορών 
και Δικτύων, Αγροτικής Ανάπτυξης και Τροφίμων. Ανα¬ 
σύσταση του Υπουργείου Ναυτιλίας και Αιγαίου και με- 
τονομασία του σε Υπουργείο Ναυτιλίας και Νησιωτικής 
Πολιτικής, Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονο¬ 
μίας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης καιΤουρισμού και του Υπουργεί¬ 
ου Παραγωγικής Ανασυγκρότησης, Περιβάλλοντος και 
Ενέργειας σε Υπουργείο Περιβάλλοντος και Ενέργειας. 
Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης καιΤουρισμού». 


6. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

7. Την 201408/Υ1/25-11 -2016 (Β' 3818) απόφαση του 
Πρωθυπουργού και του Υπουργού Παιδείας, Έρευνας 
και Θρησκευμάτων «Ανάθεση αρμοδιοτήτων στον Υφυ¬ 
πουργό Παιδείας, Έρευνας και Θρησκευμάτων, Δημήτριο 
Μπαξεβανάκη». 

8. Την υπ'αρ. 9606/21-03-2017 απόφαση Ένταξης της 
Πράξης «Μαθητεία ΕΠΑΛ, ΣΕΚ και ΙΕΚ», με Κωδικό ΟΠΣ 
5005892, από το Επιχειρησιακό Πρόγραμμα «Ανάπτυξη 
Ανθρώπινου Δυναμικού, Εκπαίδευση και Δια Βίου Μάθη¬ 
ση 2014-2020» όπως τροποποιήθηκε και ισχύει. 

9. Τη αριθμ. Φ.1 /Γ/188/109573/Β1 /2-7-2018 εισήγηση 
του Προϊσταμένου της Γενικής Διεύθυνσης Οικονομι¬ 
κών Υπηρεσιών του Υπουργείου Παιδείας, Έρευνας και 
Θρησκευμάτων. 

10. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Λειτουργιά Τ μημάτων 

Μεταλυκειακού Έτους - Τάξης Μαθητείας 

1. Στα Επαγγελματικά Λύκεια (ΕΠΑ.Λ.) ιδρύονται και 
λειτουργούν τμήματα του «Μεταλυκειακού Έτους-Τάξης 
Μαθητείας». Με απόφαση του Περιφερειακού Διευθυ¬ 
ντή Πρωτοβάθμιας και Δευτεροβάθμιας Εκπαίδευσης 
λειτουργούν τμήματα ειδικότητας «Μεταλυκειακού 
έτους-τάξης μαθητείας» σε ΕΠΑ.Λ. της περιφέρειάς τους 
εφόσον α)υπηρετούν στις σχολικές αυτές μονάδες εκπαι¬ 
δευτικοί ειδικοτήτων που διδάσκουν τα εργαστηριακά 
μαθήματα της ειδικότητας σε Α' ανάθεση, β)υπάρχει η 
απαιτούμενη εργαστηριακή υποδομή και γ)έχουν εξα¬ 
σφαλιστεί θέσεις μαθητείας, μετά από γνώμη του Διευ¬ 
θυντή Δευτεροβάθμιας Εκπαίδευσης και εισήγηση του 
συλλόγου διδασκόντων του ΕΠΑ.Λ. 

2. Ανώτερος αριθμός στα τμήματα μαθητείας είναι οι 
25 μαθητευόμενοι. 

3. Κατώτερος αριθμός για τη λειτουργία τμήματος 
είναι οι 8 μαθητευόμενοι για τμήματα των ΕΠΑ.Λ. που 
ανήκουν στην κατηγορία Α'-Γ', οι 6 μαθητευόμενοι για 
τμήματα των ΕΠΑ.Λ. που ανήκουν στην κατηγορία Δ'-Ζ' 
και 5 μαθητευόμενοι για τμήματα των ΕΠΑ.Λ. που ανή¬ 
κουν στην κατηγορία Η'-ΙΒ'. 

Τμήματα με μικρότερο αριθμό μαθητευόμενων μπο¬ 
ρεί να εγκρίνονται με απόφαση του Προϊσταμένου της 
Διεύθυνσης Επαγγελματικής Εκπαίδευσηςτου ΥΠ.Π.Ε.Θ. 

4. Οι μαθητευόμενοι του «Μεταλυκειακού έτους-τάξης 
μαθητείας» εγγράφονται σε ξεχωριστό Μητρώο Μαθη¬ 
τείας του ΕΠΑ.Λ. 

Άρθρο 2 

Ρύθμιση Θεμάτων Εκπαιδευτικού Έργου 

1. Το εργαστηριακό μάθημα ειδικότητας στο «Με- 
ταλυκειακό Έτος - Τάξη Μαθητείας» πραγματοποιείται 
στα οικεία Εργαστηριακά Κέντρα (Ε.Κ.) ή στα Σχολι¬ 
κά Εργαστήρια των ΕΠΑ.Λ. Το εργαστηριακό μάθημα 
μπορεί να διαρθρώνεται από επιμέρους μαθησιακές 
ενότητες, διαρκεί συνολικά 7 ώρες και διδάσκεται σε 
μια ημέρα. 

2. Για τη διδασκαλία του εργαστηριακού μαθήματος 
ειδικότητας από τους εκπαιδευτικούς στο «Μεταλυκει- 
ακό Έτος - Τάξη Μαθητείας» ακολουθείται η παρακάτω 
σειρά προτεραιότητας: υπεύθυνος τομέα, υπεύθυνος ερ¬ 
γαστηρίου, εκπαιδευτικός που έχει διατεθεί στο Ε.Κ., εκ¬ 
παιδευτικός από ΕΠΑ.Λ. τα οποία εξυπηρετούνται από το 
Ε.Κ. που θα διατεθεί μόνο για αυτές τις ώρες. Μεταξύ των 
εκπαιδευτικών των ΕΠΑ.Λ. προηγούνται οι εκπαιδευτικοί 
του ΕΠΑ.Λ. στο οποίο ανήκουν τα τμήματα μαθητείας. 
Επίσης μπορούν να προσλαμβάνονται και αναπληρωτές 
εκπαιδευτικοί, σύμφωνα με το ισχύον θεσμικό πλαίσιο, 
όταν δεν υπάρχουν μόνιμοι εκπαιδευτικοί για να διατε¬ 
θούν. Οι αναπληρωτές εκπαιδευτικοί, οι οποίοι μπορούν 
να διδάξουν στο «Μεταλυκειακό Έτος - Τάξη Μαθητείας», 
μπορούν να συμπληρώνουν σε αυτό το υποχρεωτικό 
διδακτικό τους ωράριο, το οποίο λογίζεται ως χρόνος 
διδακτικής προϋπηρεσίας για κάθε συνέπεια. 

3. Η ανάθεση του εργαστηριακού μαθήματος του 
«Μεταλυκειακού Έτους - Τάξης Μαθητείας» γίνεται από 
το Σύλλογο Διδασκόντων του Ε.Κ. σύμφωνα με τα προ¬ 
γράμματα σπουδών του «Μεταλυκειακού Έτους-Τάξης 
Μαθητείας». 

4. Κάθε εκπαιδευτικός των ΕΠΑ.Λ. ή των Ε.Κ. είναι αρ¬ 
μόδιος για την εποπτεία της μαθητείας στον εργασια¬ 
κό χώρο κατά ανώτατο όριο δώδεκα (12) μαθητών. Με 
απόφαση του Συλλόγου Διδασκόντων του Ε.Κ., η επο¬ 
πτεία της μαθητείας στον εργασιακό χώρο ανατίθεται 
αποκλειστικά σε εκπαιδευτικό που διδάσκει το εργα¬ 
στηριακό μάθημα της ειδικότητας του «Μεταλυκειακού 
Έτους-Τάξης Μαθητείας». 

5. Εποπτεία Μαθητείας 

5.1. Η εποπτεία μαθητείας μέχρι 8 μαθητευόμενων 
αντιστοιχεί σε: 

α) 2 διδακτικές ώρες όταν οι μαθητευόμενοι είναι το¬ 
ποθετημένοι σε 1-2 διαφορετικούς χώρους εργασίας, 

β) σε 3 διδακτικές ώρες όταν οι μαθητευόμενοι 
είναι τοποθετημένοι σε 3 - 5 διαφορετικούς χώρους ερ¬ 
γασίας και 

γ) σε 4 διδακτικές ώρες όταν οι μαθητευόμενοι είναι 
τοποθετημένοι σε 6 - 8 διαφορετικούς χώρους εργασίας. 

5.2. Η εποπτεία μαθητείας 9-12 μαθητών αντιστοιχεί σε: 

α) 4 διδακτικές ώρες όταν οι μαθητευόμενοι είναι το¬ 
ποθετημένοι σε 1-3 διαφορετικούς χώρους εργασίας, 


β) σε 5 διδακτικές ώρες όταν οι μαθητευόμενοι 
είναι τοποθετημένοι σε 4 - 9 διαφορετικούς χώρους ερ¬ 
γασίας και 

γ) σε 6 διδακτικές ώρες όταν οι μαθητευόμενοι είναι 
τοποθετημένοι σε 10 - 12 διαφορετικούς χώρους ερ¬ 
γασίας. 

Το διδακτικό ωράριο των εκπαιδευτικών που αναλαμ¬ 
βάνουν την εποπτεία της μαθητείας μειώνεται αντίστοιχα 
με τις παραπάνω αντιστοιχίες εβδομαδιαίως. 

Ο Σύλλογος του ΕΠΑ.Λ. στο οποίο λειτουργεί το τμήμα 
μαθητείας αναθέτει στον διδάσκοντα-επόπτη εκπαιδευ¬ 
τικό τη γραμματειακή υποστήριξη του Μεταλυκειακού 
Έτους-Τάξη Μαθητείας ως αποκλειστικό εξωδιδακτικό 
έργο. Σε περίπτωση που στο Μεταλυκειακό Έτος-Τάξη 
Μαθητείας διδάσκουν 2 εκπαιδευτικοί, τη γραμματειακή 
υποστήριξη της μαθητείας αναλαμβάνει ο αρχαιότερος 
στην ειδικότητα εκπαιδευτικός ή, εάν δεν το επιθυμεί, 
ο νεώτερος έκτων δύο στην ειδικότητα εκπαιδευτικός. 

Ο Διευθυντής του ΕΠΑ.Λ. ή/και Ε.Κ. διευκολύνει τον 
εκπαιδευτικό στην άσκηση του έργου της εποπτείας 
εντάσσοντάς τη στο πρόγραμμα λειτουργίας της σχολι¬ 
κής μονάδας, έτσι ώστε κατά την ημέρα εποπτείας να μην 
παρέχει άλλο διδακτικό έργο εφόσον αυτό είναι εφικτό. 

6. Κατά τους δύο θερινούς μήνες, Ιούλιο και Αύγουστο 
η εποπτεία ασκείται κανονικά. Η μία επίσκεψη πραγμα¬ 
τοποιείται από τον διδάσκοντα-επόπτη την ημέρα της 
θερινής του υπηρεσίας και η δεύτερη από τον Διευθυντή 
του ΕΠΑ.Λ. ή του Ε.Κ. μετά από μεταξύ τους συνεννόη¬ 
ση. Σε περίπτωση που ο διδάσκων/επόπτης στο «Με- 
ταλυκειακό Έτος-Τάξη Μαθητείας» είναι αναπληρωτής 
εκπαιδευτικός, η εποπτεία κατά τους θερινούς μήνες, 
εφόσον απαιτείται, πραγματοποιείται από τον Διευθυντή 
του ΕΠΑ.Λ. ή του Ε.Κ. μετά από μεταξύ τους συνεννόηση. 

7. Η διδασκαλία/εποπτείατου «Μεταλυκειακού Έτους- 
Τάξης Μαθητείας» σε τμήμα με αριθμό παρακολουθού- 
ντων μαθητευόμενων μέχρι και δώδεκα (12) διεξάγεται 
από έναν (1) εκπαιδευτικό, ενώ σε τμήμα με αριθμό πα- 
ρακολουθούντων μαθητευόμενων από δεκατρείς (13) και 
άνω διεξάγεται από δύο (2) εκπαιδευτικούς. Στα τμήματα 
με δύο εκπαιδευτικούς η εποπτεία της μαθητείας αντιστοι¬ 
χεί σε διδακτικές ώρες με βάση τον αριθμό των μαθητευο- 
μένων που εποπτεύει ο κάθε διδάσκοντας εκπαιδευτικός. 

8. Σε περίπτωση που ο διδάσκων, στο πλαίσιο της ευ¬ 
έλικτης ζώνης του Προγράμματος Σπουδών, πραγματο¬ 
ποιεί το εργαστηριακό μάθημα ειδικότητας εκτός εκπαι¬ 
δευτικής μονάδας (εκπαιδευτική επίσκεψη), απαιτείται 
να έχει λάβει έγκριση από τον Διευθυντή του ΕΠΑ.Λ. για 
τα τμήματα του «Μεταλυκειακού Έτους - Τάξης Μαθη¬ 
τείας» που υλοποιούνται σε Σχολικά Εργαστήρια ή του 
Εργαστηριακού Κέντρου για όλα τα υπόλοιπα τμήματα, 
μετά από αιτιολογημένο αίτημα που του υποβάλλει και 
αυτό καταγράφεται στο βιβλίο πράξεων του Διευθυντή. 

Άρθρο 3 

Ζητήματα Μαθητείας Αποφοίτων Λυκείου 
του Ενιαίου Ειδικού Επαγγελματικού 
Γ υμνασίου-Λυκείου 

1. «Δικαίωμα εγγραφής στο «Μεταλυκειακό έτος - τάξη 
μαθητείας» έχουν νέοι και νέες κάτοχοι απολυτηρίου και 

πτυχίου λυκείου του ενιαίου ειδικού επαγγελματικού γυ¬ 
μνασίου - λυκείου (ΕΝ.Ε.Ε.ΓΥ.-Λ.), οι οποίοι/ες βρίσκονται 
εκτός απασχόλησης, εκπαίδευσης ή κατάρτισης (ΕΑΕΚ)», 
ύστερα από εισήγηση του συλλόγου διδασκόντων 
ΕΝ.Ε.Ε.ΓΥ.-Λ. και γνωμάτευση ΚΕ.Δ.Δ.Υ. ή Κ.Ε.Σ.Υ. μετά 
την έναρξη λειτουργίας αυτών. 

2. Στο τμήμα μαθητείας που έχει εγγράφει έστω και 
ένας απόφοιτος λυκείου του ενιαίου ειδικού επαγγελμα¬ 
τικού γυμνασίου - λυκείου, συμμετέχει και διδάσκει στο 
εργαστηριακό μάθημα ειδικότητας και ένας εκπαιδευτι¬ 
κός ίδιας ειδικότητας που προέρχεται από το ενιαίο ειδι¬ 
κό επαγγελματικό γυμνάσιο-λύκειο στο οποίο φοιτούσε 
ο μαθητής, ύστερα από εισήγηση του Συλλόγου Διδα¬ 
σκόντων του ΕΝ.Ε.Ε.ΓΥ.-Λ.. Αν στο ίδιο τμήμα του εργα¬ 
στηριακού μαθήματος φοιτούν περισσότεροι μαθητευ- 
όμενοι που προέρχονται από διαφορετικά ΕΝ.Ε.Ε.ΓΥ.-Λ, 
ο εκπαιδευτικός του ΕΝ.Ε.Ε.ΓΥ.-Λ που διδάσκει το εργα¬ 
στηριακό μάθημα προέρχεται από το ΕΝ.Ε.Ε.ΓΥ.-Λ των 
μαθητευομένων που βρίσκεται πλησιέστερα στο εργα¬ 
στηριακό κέντρο. Ο εκπαιδευτικός ειδικότητας εποπτεύ¬ 
ει τον/ους μαθητευόμενο/ους από το ΕΝ.Ε.Ε.ΓΥ.-Λ. στον 
εργασιακό χώρο μία (1) φορά την εβδομάδα με ωράριο 
διπλάσιο του προβλεπόμενου στην παρ. 5 του άρθρου 
2. Κατά τους δύο θερινούς μήνες, Ιούλιο και Αύγουστο 
η εποπτεία ασκείται μία (1) φορά το μήνα σύμφωνα με 
την πρόβλεψη της παρ. 6 του άρθρου 2. 

3. Στο «Μεταλυκειακό έτος - τάξη μαθητείας» που έχει 
εγγράφει απόφοιτος λυκείου του ΕΝ.Ε.Ε.ΓΥ.-Λ., ένα μέλος 
του Ειδικού Εκπαιδευτικού Προσωπικού (Ε.Ε.Π.) των κλά¬ 
δων ΠΕ23-Ψυχολόγων ή ΠΕ30 Κοινωνικών Λειτουργών 
από το ΕΝ.Ε.Ε.ΓΥ.-Λ προέλευσης του μαθητευόμενου, ο 
οποίος ορίζεται με απόφαση του Συλλόγου Διδασκό¬ 
ντων του ΕΝ.Ε.Ε.ΓΥ.-Λ., επισκέπτεται υποχρεωτικά την 
επιχείρηση ή τον οργανισμό που έχει τοποθετηθεί ο 
μαθητευόμενος: α) τουλάχιστον μία (1) φορά πριν την 
τοποθέτηση του μαθητευόμενου στον οργανισμό ή την 
επιχείρηση με στόχο αφενός την ενημέρωση και την ευ- 
αισθητοποίηση των υπευθύνων και των εργαζομένων 
του οργανισμού ή της επιχείρησης και αφετέρου την 
διασφάλιση των απαραίτητων συνθηκών προσβασιμό- 
τητας και καταλληλότητας του εργασιακού χώρου των 
μαθητευόμενων, β) καθ' όλη τη διάρκεια της πρώτης 
εβδομάδας τοποθέτησής του μαθητευόμενου στον 
εργασιακό χώρο με στόχο την απρόσκοπτη μετάβαση 
και ένταξη των μαθητευόμενων στο εργασιακό περι¬ 
βάλλον, γ) όποτε κριθεί απαραίτητο κατά τη διάρκεια 
του προγράμματος, ύστερα από απόφαση του διευ¬ 
θυντή της ΣΜΕΑΕ, ο οποίος συνεργάζεται προς τούτο 
με τον εκπαιδευτικό ειδικότητας που προέρχεται από 
το ΕΝ.Ε.Ε.ΓΥ.-Λ. και με τον υπεύθυνο της επιχείρησης 
ή του οργανισμού και δ) μία (1) φορά κατά την τελευ¬ 
ταία εβδομάδα ολοκλήρωσης του προγράμματος της 
μαθητείας, με στόχο τη σύνταξη έκθεσης αποτίμησης, 
λαμβάνοντας υπόψη και τις εκθέσεις του υπεύθυνου εκ¬ 
παιδευτικού, και την υπόδειξη πιθανών περαιτέρω ενερ¬ 
γειών για τη μετάβαση των μαθητευόμενων στην αγορά 
εργασίας. Εφόσον η ολοκλήρωση του προγράμματος 
της μαθητείας διενεργηθεί κατά τους δύο θερινούς μή¬ 
νες, Ιούλιο και Αύγουστο η επίσκεψη του μέλους του 


ΕΕΠ υλοποιείται σύμφωνα με την πρόβλεψη της παρ. 6 
του άρθρου 2. 

4. Αν στο «Μεταλυκειακό έτος - τάξη μαθητείας» που 
έχει εγγράφει απόφοιτος λυκείου του ΕΝ.Ε.Ε.ΓΥ.-Λ. απαι¬ 
τείται, λόγω του αριθμού των μαθητευόμενων σύμφω¬ 
να με την παρ. 7 του άρθρου 2, συμμετοχή δεύτερου 
εκπαιδευτικού ειδικότητας, ο δεύτερος εκπαιδευτικός 
προέρχεται από το ΕΝ.Ε.Ε.ΓΥ.-Λ. και είναι αρμόδιος για 
την εποπτεία της μαθητείας στον εργασιακό χώρο του 
μαθητευόμενου που αποφοίτησε από το λύκειο του 
ΕΝ.Ε.Ε.ΓΥ.-Λ. και των λοιπών μαθητευόμενων σύμφω¬ 
να με τα αριθμητικά όρια της παρ. 7 του άρθρου 2. Η 
διάθεση του εκπαιδευτικού του ΕΝ.Ε.Ε.ΓΥ.-Λ. γίνεται με 
απόφαση Π.Υ.Σ.Δ.Ε. ύστερα από εισήγηση του Συλλόγου 
Διδασκόντων του ΕΝ.Ε.Ε.ΓΥ.-Λ. και του Διευθυντή του 
ΕΠΑ.Λ. ή του Ε.Κ. στο οποίο υλοποιείται το «Μεταλυκει- 
ακό έτος - τάξη μαθητείας». 

Άρθρο 4 
Φοίτηση 

Ο μαθητευόμενος οφείλει να τηρεί τα όρια απουσι- 
ών.Το όριο απουσιών για το εργαστηριακό μάθημα της 
ειδικότητας δεν μπορεί να υπερβαίνει τις 21 ώρες. Σε 
περιπτώσεις ασθένειας με κατάθεση δικαιολογητικού 
αναρρωτικής άδειας από Δημόσιο φορέα δύναται το 
όριο απουσιών να αυξάνεται κατά 14 ακόμη ώρες. 

Σημειώνεται ότι κατά τη διάρκεια του «Προγράμματος 
Εκπαίδευσης στο χώρο εργασίας - μαθητεία σε εργασια¬ 
κό χώρο» ο μαθητευόμενος μπορεί να λάβει αναρρωτική 
άδεια έως 12 μέρες χωρίς να χάσει την ιδιότητα του μα¬ 
θητευόμενου. Κατά τη διάρκεια της αναρρωτικής άδειας 
οι μαθητευόμενοι δεν επιτρέπεται να συμμετέχουν στο 
εργαστηριακό μάθημα ειδικότητας. 

Το όριο απουσιών του «Προγράμματος Εκπαίδευσης 
στο χώρο εργασίας- μαθητεία σε εργασιακό χώρο» δεν 
μπορεί να υπερβαίνει το σύνολο των κανονικών και αναρ- 
ρωτικών αδειών που προβλέπονται από τις ισχύουσες 
διατάξεις και τις διατάξεις των άρθρων 657-658 του Α.Κ. 

Κατ' εξαίρεση για το σχολικό έτος 2017 - 2018 για 
όσους μαθητευόμενους έχουν λάβει αναρρωτική άδεια 
άνω των 12 ημερών συνολικά: 

α) με ευθύνη των Διευθυντών των ΕΠΑ.Λ. και με τη 
σύμφωνη γνώμη του εργοδότη παρατείνονται οι συμ¬ 
βάσεις μαθητείας των μαθητευόμενων που έχουν λάβει 
αναρρωτικές άδειες άνω των 12 ημερών συνολικά, με 
τροποποίηση της ημερομηνία λήξης, έως ότου καλύ- 
ψουν τον αριθμό των εργάσιμων ημερών που έχουν 
χαθεί για τη συμπλήρωση των 9 μηνών και 

β) με ευθύνη των Διευθυντών των ΕΠΑ.Λ. οι μαθητευό- 
μενοι θα πρέπει να συμπληρώσουν και τις 203 ώρες του 
εργαστηριακού μαθήματος ειδικότητας. 

Άρθρο 5 
Αρμοδιότητες 

Οι αρμοδιότητες των εμπλεκόμενων στην υλοποίηση 
του «Μεταλυκειακού Έτους-Τάξης Μαθητείας» σε περι¬ 
φερειακό επίπεδο, εκτός των αρμόδιων Υπηρεσιών του 
ΥΠΠΕΘ, όπως περιγράφονται στον Οργανισμό, έχουν 
ως εξής: 

1. Οι Περιφερειακές Διευθύνσεις Πρωτοβάθμιας και 
Δευτεροβάθμιας Εκπαίδευσης είναι αρμόδιες για: 

α) τον συντονισμό και την παρακολούθηση της υλο¬ 
ποίησης του Μεταλυκειακού Έτους - Τάξης Μαθητείας 
στις σχολικές μονάδες αρμοδιότητάς τους 
β) την έκδοση των σχετικών δημόσιων προσκλήσε¬ 
ων, όπου καλούνται οι απόφοιτοι να υποβάλουν αίτηση 
συμμετοχής στη σχολική μονάδα που πραγματοποιείται 
Τάξη Μαθητείας της ειδικότητάς τους 
γ) την έκδοση των αποφάσεων λειτουργίαςτμημάτων 
μαθητείας, μετά από γνώμη του Διευθυντή Δευτεροβάθ¬ 
μιας Εκπαίδευσης και εισήγηση του Συλλόγου Διδασκό¬ 
ντων του ΕΠΑ.Λ. και την αποτελεσματικότερη διαχείριση 
των προσφερόμενων θέσεων μαθητείας 
δ) την επίλυση των όποιων θεμάτων παρουσιάζονται 
κατά την υλοποίηση του Μεταλυκειακού Έτους - Τάξης 
Μαθητείας στις σχολικές μονάδες αρμοδιότητάς τους 
σε συνεργασία με τις αρμόδιες Υπηρεσίες του ΥΠΠΕΘ 
ε) την υλοποίηση του Προπαρασκευαστικού Προγράμ¬ 
ματος Πιστοποίησης σε συνεργασία με τις αρμόδιες Υπη¬ 
ρεσίες του ΥΠΠΕΘ 

στ) την τήρηση του θεσμικού πλαισίου για την υλο¬ 
ποίηση του «Μεταλυκειακού Έτους - Τάξης Μαθητείας» 
Ο Περιφερειακός Διευθυντής Πρωτοβάθμιας και Δευ¬ 
τεροβάθμιας εκπαίδευσης ορίζει από έναν (1) έως τρεις 
(3) αποσπασμένους εκπαιδευτικούς ή διοικητικούς υπαλ¬ 
λήλους ή τον εκπαιδευτικό που συμμετέχει ή υποβοηθά 
τις Ομάδες Υποστήριξης Μαθητείας (Ο.Υ.Μ.), ως Ομάδα 
υπευθύνων για θέματα του «Μεταλυκειακού Έτους - 
Τάξης Μαθητείας» των τμημάτων της Περιφέρειας της 
αρμοδιότητας του, ανάλογα με το πλήθος των τμημά¬ 
των του «Μεταλυκειακού έτους-Τάξης Μαθητείας» που 
υλοποιούνται στην περιοχή του. Σε περίπτωση Ομάδας 
ορίζεται ως συντονιστής ο εκπαιδευτικός που συμμετέχει 
στις Ο.Υ.Μ. Ο συντονιστής ή ο υπεύθυνος για τη μαθητεία 
στις Π.Δ.Ε. συνεργάζεται με τον «υπεύθυνο μαθητείας» 
σε κάθε Δ.Δ.Ε. της περιφέρειας του και είναι ο μόνος αρ¬ 
μόδιος για την επικοινωνία με το ΥΠΠΕΘ, μέσω της Π.Δ.Ε., 
σε περίπτωση που μετά από ενδελεχή έλεγχο όλων των 
δεδομένων και δικαιολογητικών και ενδεχομένη επικοι¬ 
νωνία απευθείας με τους επόπτες εκπαιδευτικούς και τον 
Διευθυντή του ΕΠΑ.Λ. κρίνει ότι δεν μπορεί να επιλύσει 
τυχόν προβλήματα που μεταφέρονται από τις Δ.Δ.Ε. 

2. Οι Διευθύνσεις Δευτεροβάθμιας Εκπαίδευσης είναι 
αρμόδιες για: 

α) Τον συντονισμό και την παρακολούθηση της υλο¬ 
ποίησης του «ΜεταλυκειακούΈτους-Τάξης Μαθητείας» 
στις σχολικές μονάδες αρμοδιότητάς τους, 
β) την υποβολή γνώμης στην αρμόδια Περιφερειακή 
Διεύθυνση Πρωτοβάθμιας και Δευτεροβάθμιας Εκπαί¬ 
δευσης για τη λειτουργία των τμημάτων ειδικότητας 
«Μεταλυκειακού έτους-τάξης μαθητείας» στα ΕΠΑ.Λ. 
της αρμοδιότητάς τους, 

γ) τη διερεύνηση των προβλημάτων ή των ερωτη¬ 
μάτων που αναφέρουν οι Διευθυντές των ΕΠΑ.Λ. και οι 
επόπτες εκπαιδευτικοί, τη συλλογή των σχετικών δικαι- 
ολογητικών ή ερωτημάτων που έχουν διατυπωθεί και 
την έγκαιρη διαβίβασή τους στην Π.Δ.Ε. προς απάντηση, 
εφόσον δεν μπορούν να τα διαχειριστούν, 


δ) την τήρηση του θεσμικού πλαισίου για την υλοποί¬ 
ηση του «ΜεταλυκειακούΈτους-Τάξης Μαθητείας». 

Για την υποστήριξη του αναφερόμενου έργου ο Δι¬ 
ευθυντής Δευτεροβάθμιας Εκπαίδευσης ορίζει έναν 
εκπαιδευτικό ή διοικητικό υπάλληλο ως «υπεύθυνο 
μαθητείας» για θέματα του «Μεταλυκειακού Έτους - 
Τάξης Μαθητείας» των τμημάτων που υπάγονται στην 
αρμοδιότητα της Διεύθυνσης του. Ο υπεύθυνος μαθη¬ 
τείας σε κάθε Δ.Δ.Ε. συνεργάζεται με τους εκπαιδευτι¬ 
κούς που διδάσκουν-εποπτεύουν στο «Μεταλυκειακό 
Έτος - Τάξη Μαθητείας» με σκοπό την ομαλή υλοποίη¬ 
ση του προγράμματος, καταγράφει τυχόν προβλήματα 
που αντιμετωπίζονται από εκπαιδευτικούς/επόπτες και 
μαθητευόμενους και απευθύνεται μέσω του Διευθυντή 
Δευτεροβάθμιας μόνο στον «υπεύθυνο μαθητείας» της 
Π.Δ.Ε. στην οποία ανήκει. 

3. Οι Διευθυντές ΕΠΑ.Λ. είναι αρμόδιοι/ες για: 
α) Τον τρόπο αναπλήρωσης των διδακτικών ωρών που 
έχουν χαθεί από το εργαστηριακό μάθημα μετά από ει¬ 
σήγηση του διδάσκοντα εκπαιδευτικού, 
β) τη σύγκλιση του συλλόγου διδασκόντων για την 
κύρωση των αποτελεσμάτων των τμημάτων του «Με- 
ταλυκειακού Έτους-Τάξης Μαθητείας», 
γ) τη σύγκλιση του συλλόγου διδασκόντων για την 
ανάθεση στον διδάσκοντα-επόπτη εκπαιδευτικό της 
γραμματειακής υποστήριξη του «Μεταλυκειακού Έτους - 
Τάξη Μαθητείας» ως αποκλειστικό εξωδιδακτικό έργο, 
δ) την έγκαιρη και έγκυρη αποστολή των στοιχείων 
που ζητούνται, καθώς και την ενημέρωση της Δ.Δ.Ε. με 
κοινοποίηση στις Π.Δ.Ε . για οποιοδήποτε θέμα σχετικά 
με το πρόγραμμα, 

ε) την τήρηση αρχείου της Πράξης και του αρχείου 
κάθε μαθητευόμενου με όλα τα απαραίτητα έγγραφα, 
στ) τη θεώρηση της σύμβαση εργασίας που συνάπτε- 
ται μεταξύ εργοδότη και μαθητευόμενου και τη φύλαξη 
ενός αντίγραφου αυτού στο ΕΠΑ.Λ., 
ζ) τον έλεγχο και την έγκριση της καταχώρησης σε 
μηνιαία βάση σε συνεργασία με τον διδάσκοντα εκπαι¬ 
δευτικό των παρουσιών των μαθητευόμενων, στο ΕΠΑ.Λ. 
και στον εργοδότη, σε πληροφοριακά συστήματα ώστε 
να υπολογίζεται και να κατατίθεται η επιδότηση των μα- 
θητευομένων, 

η) την έγγραφη ενημέρωση του εργοδότη, κατόπιν 
εισήγησης του επόπτη εκπαιδευτικού, σε περίπτωση 
υπέρβασης των απουσιών ή οικειοθελούς αποχώρη¬ 
σης με Υπεύθυνη Δήλωση του μαθητευόμενου ώστε ο 
εργοδότης να προβεί σε διαδικασίες καταγγελίας της 
σύμβασης, 

θ) την ενημέρωση του μαθητευόμενου, του αρμόδιου 
Περιφερειακού Διευθυντή, του εργοδότη και του Διευθυ¬ 
ντή του Κ.Π.Α. του Ο.Α.Ε.Δ. για να προβεί στις απαραίτη¬ 
τες ενέργειες σε περίπτωση που καταγγελθεί η σύμβαση 
μαθητείας σύμφωνα με την ισχύουσα νομοθεσία από 
τους συμβαλλόμενους, 

ι) την πραγματοποίηση επισκέψεων στους χώρους ερ¬ 
γασίας που έχουν τοποθετηθεί οι μαθητευόμενοι στην 
αρχή και στο τέλος της περιόδου μαθητείας ή όποτε 
εκείνος κρίνει ότι απαιτείται επιτόπια επίσκεψη, 

κ) την έγκριση της πραγματοποίησης του εργαστη¬ 
ριακού μαθήματος ειδικότητας εκτός εκπαιδευτικής 
μονάδας (εκπαιδευτική επίσκεψη), στο πλαίσιο της ευ¬ 
έλικτης ζώνης του Προγράμματος Σπουδών, μετά από 
αιτιολογημένο αίτημα του διδάσκοντα, 
λ) την επικοινωνία μόνο με τον υπεύθυνο μαθητείας 
στη Δ.Δ.Ε. που υπάγεται η σχολική μονάδα, 
μ) την υλοποίηση του «Μεταλυκειακού Έτους-Τάξης 
Μαθητείας», την τοποθέτηση σε χώρους εργασίας των 
μαθητευόμενων σε συνεργασία με τις Ο.Υ.Μ. καθώς και 
όλα τα σχετικά με αυτήν, 

ν) την τήρηση του θεσμικού πλαισίου για την υλοποίη¬ 
ση του «Μεταλυκειακού Έτους - Τάξης Μαθητείας». 

4.0 Διευθυντής του ΕΚ είναι αρμόδιος για: 
α) Τη σύγκλιση του Συλλόγου Διδασκόντων του Ε.Κ. 
για την ανάθεση 

•του εργαστηριακού μαθήματος του «Μεταλυκειακού 
Έτους-Τάξης Μαθητείας» σύμφωνα με τα εγκεκριμένα 
Προγράμματα Σπουδών Μαθητείας και 
• της εποπτείας μαθητευόμενων στο χώρο εργασίας, 
σε έναν από τους διδάσκοντες του εργαστηριακού μα¬ 
θήματος ειδικότητας, 

β) την πραγματοποίηση επισκέψεων στους χώρους 
εργασίας που έχουν τοποθετηθεί οι μαθητευόμενοι στην 
αρχή και στο τέλος της περιόδου μαθητείας ή όποτε εκεί¬ 
νος κρίνει ότι απαιτείται επιτόπια επίσκεψη, σε συνεννό¬ 
ηση με τον Διευθυντή του ΕΠΑ.Λ., 
γ) την επικοινωνία μόνο με τον υπεύθυνο μαθητείας 
στη Δ.Δ.Ε. που υπάγεται η σχολική μονάδα, 
δ) τη συνεχή συνεργασία με τους Διευθυντές των 
ΕΠΑ.Λ. για την ομαλή υλοποίηση του «Μεταλυκειακού 
Έτους-Τάξης Μαθητείας», 
ε) την τήρηση του θεσμικού πλαισίου για την υλοποίη¬ 
ση του «Μεταλυκειακού Έτους - Τάξης Μαθητείας». 

5.0 επόπτης εκπαιδευτικός πέραν της διδασκαλίας του 
εργαστηριακού μαθήματος ειδικότητας βάσει των Προ¬ 
γραμμάτων Σπουδών του «Μεταλυκειακού Έτους-Τάξης 
Μαθητείας» και των σχετικών οδηγιών, είναι αρμόδιος για: 

α) Την επίβλεψη της τήρηση των όρων της σύμβασης 
που έχει υπογράφει, τον έλεγχο των εντύπων της μα¬ 
θητείας, την παρακολούθηση της προόδου του μαθη- 
τευόμενου και τη σύνταξη ανάλογων εκθέσεων προς 
τον διευθυντή της σχολικής μονάδας για κάθε επίσκεψη 
στον εργοδότη, 

β) την επίσκεψη στους εργοδότες που έχουν τοποθετη¬ 
θεί οι μαθητές τουλάχιστον μια φορά το μήνα σε πρωινό ή 
απογευματινό ωράριο. Επιπλέον πραγματοποιεί υποχρε¬ 
ωτικά επίσκεψη στην αρχή και στο τέλος της περιόδου 
της μαθητείας και όποτε παραστεί έκτακτη ανάγκη για 
επίλυση θεμάτων που αφορούν την εφαρμογή των όρων 
της σύμβασης. Σε περίπτωση που ο επόπτης εκπαιδευ¬ 
τικός δε δύναται να επισκεφτεί τον εκάστοτε εργοδότη, 
αναπληρώνεται από τον Διευθυντή του ΕΠΑ.Λ. και εάν 
αυτός απουσιάζει από τον Διευθυντή του ΕΚ, 
γ) τη σύνταξη εκθέσεων παρακολούθησης προγράμ¬ 
ματος «Μεταλυκειακού Έτους-Τάξης Μαθητείας» προς 
τον Διευθυντή του ΕΠΑ.Λ./Ε.Κ. για κάθε επίσκεψη επο¬ 
πτείας στον εργοδότη, η οποία υπογράφεται από τον 
επόπτη εκπαιδευτικό και τον εκπαιδευτή στο χώρο ερ¬ 
γασίας, 


δ) την υπογραφή του παρουσιολογίου του μαθητευ- 
όμενου στο ΕΠΑ.Λ./ΕΚ για κάθε ημέρα παρουσίας του 
μαθητευόμενου και την υπογραφή του παρουσιολογίου 
του μαθητευόμενου στον εργοδότη, 
ε) την καταχώρηση σε μηνιαία βάση σε συνεργασία με 
τον Διευθυντή ΕΠΑ.Λ./ΕΚ των παρουσιών των μαθητευό¬ 
μενων, στο ΕΠΑ.Λ. και στον εργοδότη, σε πληροφοριακά 
συστήματα ώστε να υπολογίζεται και να κατατίθεται η 
επιδότηση των μαθητευομένων, 
στ) την εισήγηση στο Διευθυντή του ΕΠΑ.Λ., σε περίπτω¬ 
ση υπέρβασης των απουσιών ή οικειοθελούς αποχώρησης 
με Υπεύθυνη Δήλωση του μαθητευόμενου ώστε ο εργοδό¬ 
της να προβεί σε διαδικασίες καταγγελίας της σύμβασης, 
ζ) την ενημέρωση του Διευθυντή του ΕΠΑ.Λ. σε περί¬ 
πτωση που καταγγελθεί η σύμβαση μαθητείας σύμφωνα 
με την ισχύουσα νομοθεσία από τους συμβαλλόμενους, 
η) την εισήγηση στον Διευθυντή του ΕΠΑ.Λ. σε περί¬ 
πτωση που δεν πραγματοποιείται η διδασκαλία κάποιων 
ωρών για οποιοδήποτε λόγο, με την οποία προτείνει την 
αναμόρφωση του ωρολογίου προγράμματος και κατα- 
χωρείται στο Βιβλίο Πράξεων του Διευθυντή του ΕΠΑ.Λ., 
θ) τον έλεγχο των ορίων απουσιών των μαθητευομέ¬ 
νων στο ΕΠΑ.Λ. και στον εργοδότη σε συνεργασία με 
τον Διευθυντή του ΕΠΑ.Λ. Τα όρια των απουσιών στο 
ΕΠΑ.Λ. και στον εργοδότη πρέπει να ελέγχονται συνεχώς 
καθώς σε περίπτωση υπέρβασης τους ο μαθητευόμενος 
χάνει την ιδιότητα του ωφελούμενου, σύμφωνα με την 
ισχύουσα νομοθεσία, 

ι) τη συνεχή συνεργασία με τους Διευθυντές των 
ΕΠΑ.Λ./Ε.Κ. για την ομαλή υλοποίηση του «Μεταλυκεια- 
κούΈτους-Τάξης Μαθητείας», 
κ) την τήρηση του θεσμικού πλαισίου για την υλοποίη¬ 
ση του «Μεταλυκειακού Έτους-Τάξης Μαθητείας». 

Από τη δημοσίευση της παρούσας παύει να ισχύει 
η Φ7/179513/Δ4/26.10.2016 (Β' 3529) απόφαση του 
Υπουργού Παιδείας, Έρευνας και Θρησκευμάτων, όπως 
τροποποιήθηκε και ισχύει. 

Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 3 Ιουλίου 2018 

Ο Υφυπουργός 

ΔΗΜΗΤΡΙΟΣ ΜΠΑΞΕΒΑΝΑΚΗΣ 


Αριθμ. 340/92688 (2) 

Αναγνώριση ιδιωτικού φορέα παροχής υπη¬ 
ρεσιών επαγγελματικής εκπαίδευσης κρεοπωλών. 

ΟΙ ΥΠΟΥΡΓΟΙ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της παραγράφου 1 α του άρθρου 18 του ν. 1790/1988 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2726/09.07.2018 


«Οργάνωση και λειτουργία Οργανισμού Ελληνικών 
Γεωργικών Ασφαλίσεων και άλλες διατάξεις» (ΑΊ34), 
όπως προστέθηκε με το άρθρο 20 του ν. 4492/2017 
(ΑΊ 56). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την κυβέρνηση και τα κυβερνητικά 
Όργανα» (Α' 98). 

γ) Του π.δ. 126/2000 «Όροι και προϋποθέσεις επαγ¬ 
γελματικής εκπαίδευσης των υποψηφίων κρεοπωλών 
και εκδοροσφαγέων» (ΑΊ 11). 

2. Την 201408/Υ1/25-11-2016 κοινή απόφαση του 
Πρωθυπουργού και του Υπουργού Παιδείας, Έρευνας 
και Θρησκευμάτων «Ανάθεση αρμοδιοτήτων στον Υφυ¬ 
πουργό Παιδείας, Έρευνας και Θρησκευμάτων, Δημήτριο 
Μπαξεβανάκη» (Β' 3818). 

3. α) Το με αριθμ. πρωτ. 2425/118938/09-11 -2017 της 
Δ/νσης Κτηνιατρικής του ΥΠΑΑΤ, αίτημα της σχολής- 
ατομικής επιχείρησης με την Επωνυμία ΜΠΑΤΣΟΛΑΚΗΣ 
ΓΕΩΡΓΙΟΣ. 

β) Το αριθμ. πρωτ. 1002/71822/18-05-2018 έγγρα¬ 
φο του Τμήματος Σφαγείων της Διεύθυνσης Κτηνι¬ 
ατρικής Δημόσιας Υγείας του Υπουργείου Αγροτι¬ 
κής Ανάπτυξης και Τροφίμων, με το οποίο η εν λόγω 
Υπηρεσία συμφωνεί ως προς την αναγνώριση του 
περιεχομένου των σπουδών της ως άνω σχολής-ατομι- 
κής επιχείρησης. 


γ) Το από 14-06-2018 ενημερωτικό-εισηγητικό σημεί¬ 
ωμα της Διεύθυνσης Έρευνας, Καινοτομίας και Εκπαίδευ¬ 
σης του Υπουργείου Αγροτικής Ανάπτυξης και Τροφίμων. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 

ΜΟΝΟ 

1. Η ατομική επιχείρηση με την επωνυμία ΜΠΑΤΣΟΑΑ- 
ΚΗΣ ΓΕΩΡΓΙΟΣ, η οποία εδρεύει στη Κομοτηνή, επί της 
οδού Γ. Νικολάου 6 και δραστηριοποιείται στην παροχή 
υπηρεσιών επαγγελματικής εκπαίδευσης κρεοπωλών, 
αναγνωρίζεται ως αντίστοιχη των Σχολών Επαγγελμάτων 
Κρέατος του Υπουργείου Αγροτικής Ανάπτυξης και Τρο¬ 
φίμων για το επάγγελμα του κρεοπώλη (π.δ. 126/2000). 

2. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2018 

Οι Υπουργοί 

Υφυπουργός 

Παιδείας, Έρευνας Αγροτικής Ανάπτυξης 

και Θρησκευμάτων καιΤροφίμων 

ΔΗΜΗΤΡΙΟΣ ΜΠΑΞΕΒΑΝΑΚΗΣ ΕΥΑΓΓΕΛΟΣ ΑΠΟΣΤΟΛΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2726/09.07.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' Ί ΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























